কানাডাতেই রয়েছে খালিস্তানি জঙ্গি! মেনে নিল কার্নি সরকার

ওয়েব ডেস্ক : খালিস্তানি (Kalistani) জঙ্গিদের নিয়ে ভারতের অভিযোগকে মান্যতা দিল কানাডা (Canada)। এক রিপোর্টে দাবি করা হয়েছে, কানাডাতে ঘাঁটি গেড়েছে খালিস্তানি জঙ্গিরা। শুধু তাই নয়, তারা নিয়মিত আর্থিক সাহায্য় পাচ্ছে বলেও দাবি করা হয়েছে রিপোর্টে।

বব্বর খালসা, ইন্টারন্যাশনাল শিখ ইউথ ফেডারেশন, শিখস ফর জাস্টিসের মতো খালিস্তানপন্থী জঙ্গি গোষ্ঠী কানাডায় দীর্ঘদিন ধরে তাদের কাজকর্ম চালিয়ে যাচ্ছে। এ নিয়ে ভারতের তরফে একাধিকবার দাবি করা হয়েছিল । কিন্তু এতদিন তা স্বীকার করেনি কানাডার(Canada) প্রশাসন। কিন্তু এবার সরকারের তরফে তা স্বীকার করা হল।

আরও খবর : কিম জং উন-এর উত্তরাধিকারী কে হবেন? জানা গেল নাম

কানাডার (Canada) অর্থমন্ত্রকের তরফে একটি সমীক্ষা চালানো হয়েছিল। সেই সমীক্ষায় উঠে এসেছে, কানাডাতে সক্রিয় হয়ে রয়েছে জঙ্গি সংগঠনগুলি। এমনকি নানা চ্যারিটেবল ফান্ড, মাদক পাচার এবং গাড়ি চুরি চক্রের মাধ্যমে এই জঙ্গিগোষ্ঠি টাকা তুলছে। এমনকি এনজিও-র আড়ালেও টাকা তোলা হচ্ছে বলে দাবি করা হয়েছে রিপোর্টে। পাশাপাশি ক্রাউডফান্ডিংয়ের আড়ালে এই অর্থ যোগানোর কাজ চলছে বলে দাবি করা হয়েছে। এমনকি ক্রিপ্টোকারেন্সির মাধ্যমেও নিজেদের ফান্ড জোগার করছে খালিস্তানি (Kalistani) জঙ্গিরা।

প্রসঙ্গত, খালিস্তানি (Kalistani) জঙ্গি হরদীপ সিং নিজ্জর খুনের ঘটনায় ভারতের উপর দোষ চাপিয়েছিলেন কানাডার তৎকালীন প্রধানমন্ত্রী জাস্টিন ট্রুডো (Justin Trudeau)। কিন্তু ভারতের তরফে সব অভিযোগ অস্বীকার করা হয়েছিল। তার পর থেকেই দুই দেশের সম্পর্ক তলানিতে গিয়ে ঠেকেছে। এর পর প্রধানমন্ত্রী পদ থেকে সরেছেন ট্রুডো। তাঁর জায়গায় নতুন প্রধানমন্ত্রী হয়েছেন মার্ক কার্নি (Mark Carney)। এর পরেই ভারত ও কানাডার সম্পর্ক আবার আগের মতো করার চেষ্টা চালানো হচ্ছে। এর মাঝেই খালিস্তানি জঙ্গিদের নিয়ে ভারতের অভিযোগকে মান্যতা দিল কানাডার সরকার।