কানাডায় নতুন রাষ্ট্রদূত নিয়োগ করল নয়াদিল্লি

ওয়েব ডেস্ক: খালিস্তানি জঙ্গি হরদীপ সিং নিজ্জরকে খুনের ঘটনা নিয়ে ভারত-কানাডা সম্পর্ক (India-Canada relation) তলানিতে এসে ঠেকেছিল। সেই সময় কানাডার প্রধানমন্ত্রী ছিলেন জাস্টিন ট্রুডো (Justin Trudeau)। এ নিয়ে তিনি ভারতকে একের পর এক আক্রমণ করেছিলেন। কিন্তু মার্ক কারনি (Mark Carney) কানাডার প্রধানমন্ত্রী পদে বসার পর থেকে পরিস্থিতি বদলেছে। কানাডার সঙ্গে আবার ভালো সম্পর্ক তৈরির চেষ্টা চালাচ্ছে ভারত। সেই কারণে কানাডায় ভারতের রাষ্ট্রদূত হিসেবে নিযুক্ত করা হয়েছে দীনেশ কে পট্টনায়েক (Dinesh K. Patnaik)-কে। ফলে ওয়াকিবহাল মহল মনে করছে, কানাডার সঙ্গে দূরত্ব মেটাতে চাইছে নয়াদিল্লি।

জানা যাচ্ছে, কানাডায় (Canada) নিযুক্ত ভারতের রাষ্ট্রদূত হলেন ১৯৯০ সালের আইএফএস ব্যাচের অফিসার। ১৯৮৮ সালে দীনেশ কে পটনায়েক (Dinesh K. Patnaik) স্নাতক ডিগ্রি লাভ করেন। আইআইএম কলকাতা থেকে স্নাতকোত্তর ডিগ্রি লাভ করেন। এর পর ভিয়েনায় গিয়ে আন্তর্জাতিক সম্পর্ক নিয়ে স্নাতকোত্তর ডিগ্রি অর্জন করেন তিনি। সম্প্রতি স্পেন, কম্বোডিয়া, মরক্কোর মতো দেশের অ্যাম্বাসাডার ছিলেন তিনি। এর পাশাপাশি রাষ্ট্রপুঞ্জ ও ভারতের বিদেশমন্ত্রকের দায়িত্ব সামলেছেন দীনেশ কে পটনায়েক।

আরও খবর : বিদেশি মাদক চোরাচালান রুখতে কড়া নির্দেশ হাইকোর্টের

উল্লেখ্য, জঙ্গি নেতা নিজ্জর খুন নিয়ে ভারতের উপর একের পর এক আক্রমণ করেছিলেন কানাডার প্রাক্তন প্রধানমন্ত্রী জাস্টিন ট্রুডো (Justin Trudeau)। সেই কারণে ভারত ও কানাডার মধ্যে সম্পর্ক তলানিতে এসে ঠেকেছিল। পরিস্থিতি এমন পর্যায়ে পৌঁছেছিল যে সেখান থেকে ভারতীয় কূটনীতিকদের সরিয়ে নেয় ভারত সরকার। তবে এসবের মাঝে খালিস্তানি জঙ্গিকে খুন নিয়ে ট্রুডোকে আবার বলতে শোনা গিয়েছিল, তাদের কাছে গোয়েন্দা সূত্রে এই খুনের ঘটনার খবর ছিল। কিন্তু ভারতের বিরুদ্ধে এ নিয়ে পোক্ত প্রমাণ পাইনি।। এর পরেই কানাডার প্রাক্তন প্রধানমন্ত্রীর বিরুদ্ধে সরব হয়েছিল নয়াদিল্লি

ভারতের তরফে আরও অভিযোগ করে বলা হয়েছিল, নিজের রাজনৈতিক স্বার্থসিদ্ধির জন্য ভারতের বিরুদ্ধে মিথ্যাচার করেছেন ট্রুডো। অন্যদিকে ভারত অনেকদিন ধরেই অভিযোগ করে আসছে, কানাডার মাটি ব্যবহার করে ভারতের বিরুদ্ধে ষড়ষন্ত্র করছে খালিস্তানি জঙ্গিরা। তবে এর বিরুদ্ধে কোনও ব্যবস্থা নেয়নি প্রাক্তন সরকার। তবে এবার সরকার পরিবর্তন হতেই ভারত ও কানাডার মধ্যে সম্পর্কের উন্নতি হবে বলে মনে করা হচ্ছে।

দেখুন অন্য খবর :