কানাডার প্রধানমন্ত্রী কি ইস্তফা দেবেন আজ?

ওয়েব ডেস্ক: কানাডার (Canada) প্রধানমন্ত্রী (Prime Minister) জাস্টিন ট্রুডো (Justni Trudeau) কি ইস্তফা দিতে চলেছেন? শুধু তাই নয়, লিবারাল (Liberal) পার্টির নেতৃত্ব থেকেও সরে দাঁড়াতে পারেন তিনি। বুধবারের আগেই এই পদক্ষেপ করতে পারেন তিনি, এরকমই জল্পনা ছড়িয়েছে। সম্প্রতি কানাডায় খালিস্তানি জঙ্গি হরদীপ সিং নিজ্জর হত্যকাণ্ডে ভারতের বিরুদ্ধে আঙুল তুলেছিলেন ট্রুডো। তাঁর অভিযোগ ছিল, ভারতের এজেন্ট এই খুন করেছে। যা নিয়ে ভারতও প্রতিক্রিয়া জানায়। সামনেই কানাডায় নির্বাচন রয়েছে। ইতিমধ্যে বিভিন্ন জনমত সমীক্ষাতে উঠে এসেছে ট্রুডোর জনসমর্থন তলানিতে। প্রতিপক্ষ কনজারভেটিভ পার্টি এগিয়ে রয়েছে।

গত ডিসেম্বরে কানাডার অর্থমন্ত্রী ক্রিস্টিয়া ফ্রিল্যান্ড ইস্তফা দেন।  সেসময় তিনি জাস্টিন ট্রুডোর নীতির প্রতি অসন্তোষ প্রকাশ করেছিলেন প্রকাশ্যেই। তারপর থেকেই অস্বস্তিতে ছিলেন ট্রুডো।  কানাডার সংবাদমাধ্যের প্রতিবেদনে দাবি করা হয়েছে, সোমবারই তিনি ইস্তফা দিতে পারেন।

আরও পড়ুন: পুতিনের সঙ্গে বৈঠকের পর নিরুদ্দেশ স্লোভাকিয়ার প্রধানমন্ত্রীর খোঁজ ভিয়েতনামে

অক্টোবর মাসে কানাডার নির্বাচন হওয়ার কথা। ট্রুডো ইস্তফা দিলে কি আগাম নির্বাচন হবে? নানা জল্পনা চাউর হয়েছে। জানা গিয়েছে, ট্রুডো বর্তমান অর্থমন্ত্রী ডোমিনিক লেব্ল্যাঙ্ককে অন্তর্বর্তী সরকারের দায়িত্ব নিতে প্রস্তুত কি না জানতে চেয়েছেন?

দেখুন অন্য খবর: