“আমরা হাত গুটিয়ে বসে থাকব না”, ট্রাম্পকে মোক্ষম জবাব ট্রুডোর

ওয়েব ডেস্ক: আমেরিকার বাণিজ্য নীতির (USA Tariff Policy) কড়া জবাব দিল কানাডা (Canada)। মার্কিন প্রেসিডেন্ট ডোনাল্ড ট্রাম্পের (Donald Trump) যে নতুন শুল্ক নীতি চালু করেছেন, তার বিরুদ্ধে পাল্টা ব্যবস্থা নিল কানাডা। আমেরিকার পণ্যের উপর পাল্টা ২৫ শতাংশ শুল্ক আরোপ করা হবে বলে ঘোষণা করলেন কানাডার প্রধানমন্ত্রী জাস্টিন ট্রুডো (Justin Trudeau)। এই সিদ্ধান্ত আগামী ২১ দিনের মধ্যে কার্যকর হবে বলে জানানো হয়েছে কানাডা প্রশাসনের তরফে।

শনিবার প্রধানমন্ত্রী ট্রুডো বলেছেন, “আমেরিকা থেকে কানাডায় যে বিপুল পরিমাণ পণ্য আমদানি করা হয়, তার আনুমানিক মূল্য ১২,৫০০ কোটি কানাডিয়ান ডলার। এই সমস্ত পণ্যের উপর ২৫ শতাংশ হারে শুল্ক বসানো হবে।” তিনি আরও বলেন, “এই শুল্ক আরোপ আমেরিকার জনগণের জন্য সুখকর হবে না, বরং তাদের ভোগ্যপণ্যের মূল্য আরও বাড়িয়ে দেবে।”

আরও পড়ুন: চীনকে জব্দ করতে ট্রাম্পের খেলা শুরু, এবার কী হবে?

উল্লেখ্য, ক্ষমতায় আসার পর থেকেই ডোনাল্ড ট্রাম্প ‘আমেরিকা ফার্স্ট’ নীতির অংশ হিসেবে প্রতিবেশী দেশগুলির উপর শুল্ক আরোপের হুমকি দিয়ে আসছিলেন। সম্প্রতি সেই হুমকি কার্যকর করে তিনি ঘোষণা করেন যে, কানাডা ও মেক্সিকোর পণ্যের উপর ২৫ শতাংশ এবং চীনের পণ্যের উপর ১০ শতাংশ শুল্ক বসানো হবে।

বিশেষ করে, কানাডার রফতানিকারকদের জন্য এটি বড় ধাক্কা ছিল। কারণ আমেরিকা এতদিন বিনা শুল্কে কানাডার পণ্য আমদানি করত। নতুন শুল্ক নীতির ফলে কানাডার অর্থনীতিতে নেতিবাচক প্রভাব পড়বে বলে মনে করছেন বিশ্লেষকেরা। তবে আমেরিকাকে হুঁশিয়ারি দিয়ে ট্রুডো পাল্টা জানিয়েছেন, “আমাদের স্বার্থ রক্ষার জন্য কঠোর পদক্ষেপ নিতেই হবে। শুল্ক মুক্ত বাণিজ্য চুক্তি লঙ্ঘন করা হলে আমরা হাত গুটিয়ে বসে থাকব না।’’

দেখুন আরও খবর: