ইস্তফা দিতে চান জাস্টিন ট্রুডো, তবে ‘শর্ত’ আছে

ওয়েব ডেস্ক: কানাডার (Canada) প্রধানমন্ত্রী জাস্টিন ট্রুডো (Justin Trudeau) সোমবার জানিয়ে দিলেন, তিনি ইস্তফা দিতে চান। তবে তিনি এও জানিয়ছেন, যতদিন নাত তাঁর দল লিবারাল পার্টি (Liberal Party) তাঁর পরিবর্ত নির্বাচন করতে পারছে, ততদিন তিনি প্রধানমন্ত্রী পদে থেকে যাবেন। আক্ষেপের স্বরে ট্রুডো বলেন, “আমাকে যদি দলের অভ্যন্তরীণ কলহের মোকাবিলা করতে হয় তাহলে পরের নির্বাচনে আমি সেরা বিকল্প হতেই পারি না।”

ট্রুডোর প্রধানমন্ত্রিত্ব থেকে ইস্তফা এবং লিবারাল পার্টির নেতৃত্ব ছেড়ে দেওয়ার জল্পনা বেশ কিছুদিন ধরেই চলছিল। সম্প্রতি কানাডায় খালিস্তানি জঙ্গি হরদীপ সিং নিজ্জর হত্যকাণ্ডে ভারতের বিরুদ্ধে আঙুল তুলেছিলেন ট্রুডো। তাঁর অভিযোগ ছিল, ভারতের এজেন্ট এই খুন করেছে। যা নিয়ে ভারতও প্রতিক্রিয়া জানায়। সামনেই কানাডায় নির্বাচন রয়েছে। ইতিমধ্যে বিভিন্ন জনমত সমীক্ষাতে উঠে এসেছে ট্রুডোর জনসমর্থন তলানিতে। প্রতিপক্ষ কনজারভেটিভ পার্টি (Conservative Party) এগিয়ে রয়েছে।

আরও পড়ুন: পাকিস্তানি হামলার কড়া নিন্দা! এবার তালিবানদের পাশে দাঁড়াচ্ছে ভারত?

গত ডিসেম্বরে কানাডার অর্থমন্ত্রী ক্রিস্টিয়া ফ্রিল্যান্ড ইস্তফা দেন।  সেসময় তিনি জাস্টিন ট্রুডোর নীতির প্রতি অসন্তোষ প্রকাশ করেছিলেন প্রকাশ্যেই। তারপর থেকেই অস্বস্তিতে ছিলেন ট্রুডো।  কানাডার সংবাদমাধ্যের প্রতিবেদনে দাবি করা হয়েছে, সোমবারই তিনি ইস্তফা দিতে পারেন।

অক্টোবর মাসে কানাডার নির্বাচন হওয়ার কথা। ট্রুডো ইস্তফা দিলে কি আগাম নির্বাচন হবে? নানা জল্পনা চাউর হয়েছে। জানা গিয়েছে, ট্রুডো বর্তমান অর্থমন্ত্রী ডোমিনিক লেব্ল্যাঙ্ককে অন্তর্বর্তী সরকারের দায়িত্ব নিতে প্রস্তুত কি না জানতে চেয়েছেন?

দেখুন অন্য খবর: